**Andrew Garth** alebo **Andy Garth**  je britský diplomat. Od októbra 2014 do augusta 2020 bol veľvyslancom Spojeného kráľovstva na Slovensku. Predtým pracoval na rôznych pozíciách v Poľsku, Rumunsku, Taiwane a Thajsku.

Diplomatické pôsobenie
----------------------

V diplomatických službách Spojeného kráľovstva (Foreign & Commonwealth Office) pôsobí od roku 1988. Od roku 1990 do roku 1992 pracoval ako atašé vo Varšave. V rokoch 1992 až 2002 na rôznych postoch v Ázii alebo orientovaných na Áziu. Od roku 2003 do roku 2014 pracoval prevažne v rozvíjaní medzinárodného obchodu. V rokoch 2008 až 2010 bol hlavou tímu pre rozširovanie Európskej únie a predvstupovú problematiku. V rokoch 2010 až pracoval ako vedúci v (UK Trade and Investment) kde podporoval export britských firiem.

### Veľvyslanec na Slovensku

Zmena na poste veľvyslanca bola oznámená v máji 2014. Svoje poverovacie listiny odovzdal prezidentovi Andrejovi Kiskovi 18. septembra 2014. Podľa tlačovej správy sú jeho priority „*okrem iného hľadanie prienikov spoločných záujmov pri reforme Európskej únie a rozvoj ekonomickej spolupráce*". Veľvyslancom sa stal k 1. októbru 2014, nahradzujúc chargé d’affaires Gill Fraser.

Po pokuse o otrávenie Sergeja Skripaľa novičokom v anglickom Salisbury obvinila britská vláda ruskú stranu z organizácie pokusu. Na protest Slovensko stiahlo diplomata z Moskvy. Nevyhostilo však spravodajských dôstojníkov ako iné krajiny. Veľvyslanec Garth postoj Slovenska komentoval takto: „*Privítali sme, že Slovensko stiahlo svojho veľvyslanca z Moskvy, ale očakávania, že sa pridajú k väčšine spojencov EÚ aj NATO, boli väčšie. Prekvapilo nás, že ste sa nepridali. Poskytli sme dostatočne veľa informácií. Pre ostatných spojencov to bolo postačujúce. Pridalo sa aj nezávislé Švajčiarsko. Nešlo tu o nové ekonomické sankcie, tu išlo o vyhostenie nedeklarovaných spravodajských dôstojníkov. Sklamalo nás to.*"

Za najťažšie momenty svojho pôsobenia považuje vraždu Jána Kuciaka a Martiny Kušnírovej a slovenskú reakciu po prípade útoku v Salisbury. Podľa neho mnohí Britskí politici a diplomati neočakávali, že Slovensko Britániu nepodporí. Po zmene vlády v roku 2020 je poodľa neho Slovensko opäť v jadre: po zmene pohľadu na Venezuelu (uznanie prezidenta Juana Guaidóa), pridanie sa k medzinárodnému vyhláseniu o Číne a Hongkongu ako aj vyhlásenia na podporu EÚ a NATO. Po Brexitovom hlasovaní bol ako ostatní z ambasády prekvapený výsledkom. Neskôr svoju úlohu videl takto: *„Ja som si uvedomil, že našou úlohou bude zaistiť, aby Británia mala aj naďalej silné vzťahy so Slovenskom. Nemusíte byť nutne v EÚ, aby ste mali silné vzťahy s krajinou, ako ukazuje príklad vzťahov Slovenska s Kanadou, USA, Izraelom a inými štátmi."*

Svoju misiu na Slovensku by mal ukončiť v auguste 2020. Pôsobiť bude na ministerstve zahraničných vecí.

Vo funkcii veľvyslanca ho v auguste 2020 nahradil Nigel Baker.

Osobné
------

V nemocnici na Antolskej sa mu narodili dvojčatá.

Referencie
----------

1. 1 2 3 4 5 6  VASILKO, Tomáš. Britský veľvyslanec: Slovensko podľa našich hygienikov ešte nie je celkom pripravené, aj ja s rodinou pôjdem do karantény. *dennikn.sk* (Bratislava: N Press), 2020-07-18. Dostupné online [cit. 2020-07-19]. ISSN 1339-844X.
2. 1 2 3 4 5   *Change of Her Majesty's Ambassador to the Slovak Republic* [online]. Londýn: Foreign & Commonwealth Office, 2014-05-12, [cit. 2016-04-13]. Dostupné online. (po anglicky)
3. 1 2   *Change of Her Majesty’s Ambassador to Slovakia: August 2020* [online]. gov.uk, [cit. 2020-09-03]. Dostupné online.
4. ↑   *Nový britský veľvyslanec má silný odborný profil v oblasti ekonomickej diplomacie.* [online]. TASR, 2014-09-18, [cit. 2016-04-13]. Dostupné online.
5. ↑  CUPRIK, Roman. *Andrew Garth is new British ambassador to Slovakia* [online]. Petit Press, 2014-09-19, [cit. 2016-04-13]. Dostupné online.
6. ↑  TÓDA, Mirek. Prekvapili a sklamali ste nás, stále sa však môžete pridať do klubu, hovorí britský veľvyslanec na Slovensku. *dennikn.sk* (Bratislava: N Press), 2018-04-14. Dostupné online [cit. 2018-04-17]. ISSN 1339-844X.
7. ↑   Novým britským veľvyslancom na Slovensku sa stal Nigel M. *dennikn.sk* (Bratislava: N Press), 2020-09-03. Dostupné online [cit. 2020-09-03]. ISSN 1339-844X.

Externé odkazy
--------------

* Profil na stránke veľvyslanectva

| * z
* d
* u
Veľvyslanci Spojeného kráľovstva na Slovensku |
| --- |
| 
* David Brighty (1993 – 1994)
* Michael Bates (1994 – 1995)
* Peter Harborne (1995 – 1998)
* David Lyscom (1998 – 2001)
* Ric Todd (2001 – 2003)
* Judith Macgregorová (2003 – 2007)
* Michael Roberts (2007 – 2009)
* Dominic Schroeder Chargé d‘affaires a.i. (2011 – 2011)
* Susannah Montgomeryová (2011 – 2013)
* Gill Fraserová Chargé d‘affaires a.i. (2013 – 2014)
* Andrew Garth (2014 – 2020)
* Nigel Baker (2020 – súčasnosť)

 |